નવસારી શહેરના મધ્યઝોનમાં નંખાયેલી પાણીની નવી લાઈનમાં ભંગાણ પડતા હજારો લિટર પાણી માર્ગ ઉપર વહી ગયું હતું. નવસારી શહેરના લોકોને અહીંની નગરપાલિકા બે ટાઈમ પીવાનું પાણી પુરું પાડે છે. પાણી આપવા માટે પાલિકાએ શહેરને ત્રણ ઝોનમાં વહેંચી દીધુ છે. પૂર્વઝોન, મધ્યઝોન અને પશ્ચિમ ઝોનનો સમાવેશ થાય છે. આજે મંગળવારે બપોરના ત્રણ વાગ્યા બાદ નગરપાલિકાએ મધ્યઝોનમાં પાણી પુરવઠો આપવાની શરૂઆત કરી હતી.